**Szombathely Megyei Jogú Város Önkormányzata Közgyűlésének**

**42/2021. (XII.22.) önkormányzati rendelete**

**a közterület használatának szabályairól szóló 2/2011. (I.31.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A közterület használatának szabályairól szóló 2/2011. (I.31.) önkormányzati rendelet (a továbbiakban: Rendelet) 14. §-a a következő (3) bekezdéssel egészül ki:

„(3) Folyamatos közterület-használat esetén legfeljebb 3 évre köthető meg a közterület-használati szerződés, amennyiben a használó a teljes közterület-használati díjat a szerződés megkötésével egyidejűleg, egy összegben megfizeti.”

**2. §**

A Rendelet 21. §-a a következő (1b) bekezdéssel egészül ki:

„(1b) Az egy évet meghaladó időtartamú közterület-használat esetében nincs helye részletfizetésnek.”

**3. §**

A Rendelet a következő 30. §-sal egészül ki:

„**30. §**

E rendeletnek a közterület használatának szabályairól szóló 2/2011. (I.31.) önkormányzati rendelet módosításáról szóló 42/2021. (XII.22.) önkormányzati rendelettel (a továbbiakban: Módr2.) megállapított 14. § (2) és (3) bekezdését és 21. § (1b) bekezdését a Módr2. hatálybalépésekor folyamatban lévő eljárásokban is alkalmazni kell.”

**4. §**

A Rendelet 14. § (2) bekezdésében a „(2a) bekezdésben foglalt kivétellel” szövegrész helyébe a „(2a)-(3) bekezdésben foglalt kivételekkel” szöveg lép.

**5. §**

Ez a rendelet a kihirdetését követő napon lép hatályba.

**(: Dr. Nemény András :) (: Dr. Károlyi Ákos :)**

**polgármester jegyző**

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2021. december 22.

**(: Dr. Károlyi Ákos :)**

**jegyző**